KOMISSION DELEGOITU ASETUS (EU) 2015/1930,

annettu 28 päivänä heinäkuuta 2015,

Euroopan meri- ja kalatalousrahastosta annetun Euroopan parlamentin ja neuvoston asetuksen (EU) N:o 508/2014 täydentämisestä rahoitusoikaisujen suuruuden määrittämisperusteiden ja kiinteämääräisten rahoitusoikaisujen soveltamisperusteiden osalta sekä komission asetuksen (EY) N:o 665/2008 muuttamisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon Euroopan meri- ja kalatalousrahastosta ja neuvoston asetusten (EY) N:o 2328/2003, (EY) N:o 861/2006, (EY) N:o 1198/2006 ja (EY) N:o 791/2007 sekä Euroopan parlamentin ja neuvoston asetuksen (EU) N:o 1255/2011 kumoamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 508/2014 (1) ja erityisesti sen 105 artiklan 4 kohdan,

sekä katsoo seuraavaa:

Unionin ja sen veronmaksajien taloudellisten etujen turvaamiseksi komissio voi asetuksen (EU) N:o 508/2014 105 nojalla soveltaa rahoitusoikaisuja peruuttamalla toimintaohjelmalle myönnetyn unionin rahoitusosuuden kokonaan tai osittain jommassakummassa seuraavista tilanteista: a) todennettuun menoilmoitukseen sisältyviin menoihin ovat vaikuttaneet tapaukset, joissa tuensaaja ei noudattanut asetuksen (EU) N:o 508/2014 10 artiklan 2 kohdassa tarkoitettuja velvoitteita, eikä jäsenvaltio ole oikaissut kyseisiä menoja; tai b) todennettuun menoilmoitukseen sisältyviin menoihin ovat vaikuttaneet tapaukset, joissa vakava noudattamatta jättäminen on johtanut saman asetuksen 101 artiklan mukaiseen maksatuksen keskeyttämiseen, eikä jäsenvaltio pysty osoittamaan, että se on toteuttanut tarpeelliset korjaavat toimet varmistaakseen YKP:n sääntöjen noudattamisen ja täytäntöönpanon valvonnan tulevaisuudessa.

Asetuksen (EU) N:o 508/2014 105 artiklan 4 kohdassa siirretään komissiolle valta antaa delegoituja säädöksiä, joilla määritetään sovellettavien rahoitusoikaisujen suuruuden määrittämisperusteet sekä kiinteämääräisten rahoitusoikaisujen soveltamisperusteet. Asetuksen (EU) N:o 508/2014 105 artiklan 1 kohdassa esitetään tapaukset, joissa komissio voi soveltaa rahoitusoikaisuja koko toimenpideohjelmaan tai sen osaan. Mainitun 105 artiklan 1 kohdan a alakohdan mukaisissa tapauksissa, joissa tuensaaja ei ole noudattanut sääntöjä, noudattamatta jättämisen rahoitusvaikutuksen määrällinen arviointi perustuu rahoitussopimukseen, joka on tehty tuensaajan ja EMKR-ohjelman täytäntöönpanosta vastaavien kansallisten toimivaltaisten viranomaisten välillä. Tämän vuoksi kiinteiden määrien soveltaminen rahoitusoikaisuissa voi tulla kysymykseen ainoastaan asetuksen (EU) N:o 508/2014 105 artiklan 1 kohdan b alakohdassa tarkoitetuissa tapauksissa.

Komission soveltamien kiinteämääräisten rahoitusoikaisujen tason määrittämisessä on tarkoituksenmukaista ottaa huomioon oikaisuprosentit, joita Euroopan rakenne- ja investointirahastojen puitteissa jo sovelletaan tietyntyyppisiin noudattamatta jättämisiin. Suhteellisuusperiaatteen noudattamiseksi on myös aiheellista varmistaa, että käytössä on asianmukaisesti porrastettu järjestelmä.

ON HYVÄKSYNYT TÄMÄN ASETUKSEN:

1 artikla

Kohde

Tässä asetuksessa vahvistetaan asetuksen (EU) N:o 508/2014 105 artiklassa tarkoitettujen rahoitusoikaisujen suuruuden määrittämisperusteet sekä kiinteämääräisten rahoitusoikaisujen soveltamisperusteet.

2 artikla

Rahoitusoikaisujen suuruuden määrittämisperusteet

YKP:n sääntöjen noudattamatta jättämisissä sovellettavien, asetuksen (EU) N:o 508/2014 105 artiklassa tarkoitettujen rahoitusoikaisujen suuruus määritetään seuraavien perusteiden mukaisesti:

3 artikla

Kiinteämääräisten oikaisujen soveltamisperusteet

1. Asetuksen (EU) N:o 508/2014 105 artiklan 3 kohdassa tarkoitettujen rahoitusoikaisujen kiinteät määrät ovat 2 prosenttia, 5 prosenttia, 10 prosenttia, 25 prosenttia, 50 prosenttia tai 100 prosenttia unionin rahoitusosuudesta, joka on myönnetty asiaa koskeviin unionin prioriteetteihin tai unionin prioriteettien asiaa koskevaan osioon jäsenvaltion toimintaohjelman puitteissa.

2. Yksittäisissä YKP:n sääntöjen noudattamatta jättämistapauksissa sovellettavien kiinteiden määrien vaihteluväli vahvistetaan liitteessä.

3. Jos komissio määrittelee samassa täytäntöönpanoasetuksessa asetuksen (EU) N:o 508/2014 102 artiklan nojalla useampia samaan unionin prioriteettiin liittyviä YKP:n sääntöjen noudattamatta jättämisiä, kiinteät määrät eivät kumuloidu, vaan rahoitusoikaisu määritetään korkeimman kyseisissä tapauksissa sovellettavan vaihteluvälin korkeimman prosenttiosuuden mukaan.

4. Kun komission YKP:n sääntöjen noudattamatta jättämistapauksessa tekemä rahoitusoikaisu on pantu täytäntöön mutta asianomainen jäsenvaltio ei toteuta tarvittavia korjaavia toimia, kiinteää määrää voidaan korottaa seuraavaksi ylemmälle tasolle kyseisessä YKP:n sääntöjen noudattamatta jättämistapauksessa sovellettavien oikaisuprosenttien vaihteluvälin rajoissa.

5. Liitteessä määriteltyjen tapausten lisäksi voidaan asiaa koskeviin unionin prioriteetteihin tai niiden asiaa koskeviin osioihin jäsenvaltion toimintaohjelman yhteydessä myönnettyyn unionin rahoitusosuuteen soveltaa 100 prosentin kiinteää oikaisua, jos

4 artikla

Siirtymäsäännökset

Tämä asetus ei estä jatkamasta tai muuttamasta, myös peruuttamasta osittain tai kokonaan, avustusta, jonka komissio on hyväksynyt asetuksen (EY) N:o 861/2006 mukaisesti.

5 artikla

Asetuksen (EY) N:o 665/2008 muuttaminen

Poistetaan asetuksen (EU) N:o 665/2008 6 artikla.

6 artikla

Voimaantulo

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Kun kyseessä ovat liitteessä olevassa 4 ryhmässä määritellyt tietojen keruuta, hallintaa ja käyttöä koskevat noudattamatta jättämiset, tämän asetuksen 3 artiklan 5 kohtaa sovelletaan asetuksen (EY) N:o 199/2008 8 artiklan kumoamispäivästä.

(1) EUVL L 149, 20.5.2014, s. 1.

(2) Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).

(3) Euroopan parlamentin ja neuvoston asetus (EU) N:o 1303/2013, annettu 17 päivänä joulukuuta 2013, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta (EUVL L 347, 20.12.2013, s. 320).

(4) Komission asetus (EY) N:o 665/2008, annettu 14 päivänä heinäkuuta 2008, kalatalousalan tietojen keruuta, hallintaa ja käyttöä koskevista yhteisön puitteista sekä yhteistä kalastuspolitiikkaa koskevien tieteellisten lausuntojen tukemisesta annetun neuvoston asetuksen (EY) N:o 199/2008 soveltamista koskevista yksityiskohtaisista säännöistä (EUVL L 186, 15.7.2008, s. 3).

(5) Neuvoston asetus (EY) N:o 861/2006, annettu 22 päivänä toukokuuta 2006, yhteisen kalastuspolitiikan täytäntöönpanoa ja kansainvälisen merioikeuden alaa koskevista yhteisön rahoitustoimenpiteistä (EUVL L 160, 14.6.2006, s. 1).

(6) Neuvoston asetus (EY) N:o 199/2008, annettu 25 päivänä helmikuuta 2008, kalatalousalan tietojen keruuta, hallintaa ja käyttöä koskevista yhteisön puitteista sekä yhteistä kalastuspolitiikkaa koskevien tieteellisten lausuntojen tukemisesta (EUVL L 60, 5.3.2008, s. 1).

LIITE

Sääntöjen noudattamatta jättämiset (1) Sovellettavien kiinteämääräisten rahoitusoikaisujen vaihteluväli Ryhmä 1: Laiminlyönnit asetuksen (EU) N:o 1380/2013 2 artiklan 2 kohdassa määriteltyjen, meren elollisten luonnonvarojen säilyttämisen kannalta erityisen tärkeiden yhteisen kalastuspolitiikan tavoitteiden edistämisessä 1.1 Ei ole varmistettu, että jäsenvaltioille asetuksen (EU) N:o 1380/2013 16–17 artiklan nojalla myönnettyjä kalastusmahdollisuuksia noudatetaan. 25–100 % 1.2 Asetuksen (EU) N:o 1380/2013 7 artiklassa lueteltuihin eri säilyttämistoimenpiteisiin liittyviä vaatimuksia ei ole noudatettu. 10–100 % Ryhmä 2: Laiminlyönnit kalavarojen säilyttämistä koskevien kansainvälisten velvoitteiden noudattamisessa 2.1 Asetuksen (EU) N:o 1380/2013 28 artiklasta johtuvia velvoitteita ei ole noudatettu. 10–100 % Ryhmä 3: Laiminlyönnit laivaston ja luonnonvarojen välisen tasapainon varmistamisessa 3.1 Asetuksen (EU) N:o 1380/2013 22 artiklan 2 kohdan vaatimukset kokonaisuudessaan täyttävää, laivastojen kalastuskapasiteetin ja niiden kalastusmahdollisuuksien välistä tasapainoa koskevaa selvitystä ei ole toimitettu. 2–25 % 3.2 Asetuksen (EU) N:o 1380/2013 22 artiklan 4 kohdan mukaista toimintasuunnitelmaa, jos tällainen toimintasuunnitelma sisältyy vuotuiseen selvitykseen, ei ole pantu täytäntöön. 5–25 % 3.3 Ei ole varmistettu, että julkisella tuella käytöstä poistettua kalastuskapasiteettia vastaavat kalastuslisenssit ja kalastusluvat perutaan ja että kalastuskapasiteettia ei korvata uudella kapasiteetilla, siten kuin asetuksen (EU) N:o 1380/2013 22 artiklan 5 ja 6 kohdassa tarkoitetaan. 10–50 % 3.4 Ei ole varmistettu, ettei kalastuskapasiteetti missään vaiheessa ylitä asetuksen (EU) N:o 1380/2013 22 artiklan 7 kohdassa ja liitteessä II vahvistettuja kalastuskapasiteetin ylärajoja. 10–50 % 3.5 Lisäys-/poistojärjestelmää ei ole pantu täytäntöön asetuksen (EU) N:o 1380/2013 23 artiklan vaatimusten mukaisesti. 10–25 % 3.6 Kalastuslaivastorekisterin hallinnointi ei täytä asetuksen (EU) N:o 1380/2013 24 artiklan ja komission asetuksen (EY) N:o 26/2004 (2) vaatimuksia. 10–50 % Ryhmä 4: Laiminlyönnit asetuksen (EU) N:o 1380/2013 25 artiklan mukaisten ja asetuksessa (EY) N:o 199/2008 tarkemmin määriteltyjen tietojen keruuta, hallintaa ja käyttöä koskevien yhteisön puitteiden täytäntöönpanossa, minkä johdosta luonnonvaroista ei ole saatavilla riittävästi tietoa 4.1 Asetuksen (EY) N:o 199/2008 4, 13 ja 17 artiklassa tarkoitettujen kalastuksenhoidossa tarvittavien biologisten, ympäristöä koskevien, teknisten ja sosioekonomisten tietojen keräämistä ja hallinnointia ei ole toteutettu asianmukaisesti. 2–25 % 4.2 Asetuksen (EY) N:o 199/2008 7 artiklassa tarkoitettua kertomusta kansallisten tiedonkeruuohjelmien toteutuksesta ei ole toimitettu vuosittain eikä julkistettu asianmukaisesti. 2–10 % 4.3 Asetuksen (EY) N:o 199/2008 4 artiklassa tarkoitettua kalastuksenhoidossa tarvittavien tieteellisten tietojen keruun ja hallinnoinnin kansallista yhteensovittamista ei ole varmistettu. 2–5 % 4.4 Asetuksen (EY) N:o 199/2008 5 artiklassa tarkoitettua, samaa merialuetta koskevien tiedonkeruutoimien yhteensovittamista muiden jäsenvaltioiden kanssa ei ole toteutettu. 2–25 % 4.5 Loppukäyttäjien saataville asetettavia tietoja ei ole toimitettu oikea-aikaisesti asetuksen (EY) N:o 199/2008 18–20 artiklan mukaisesti. 2–25 % Ryhmä 5: Laiminlyönnit tehokkaan valvontaa ja täytäntöönpanon valvontaa koskevan järjestelmän toteuttamisessa 5.1 Neuvoston asetuksen (EY) N:o 1224/2009 (3) II osastossa määriteltyjä valvontaa ja täytäntöönpanon valvontaa koskevia yleisiä periaatteita ei ole noudatettu. 10–50 % 5.2 Asetuksen (EY) N:o 1224/2009 III osastossa määriteltyjen vesialueille pääsyä ja vesiluonnonvarojen käyttöä koskevien yleisten vaatimusten noudattamista ei ole varmistettu. 10–50 % 5.3 Kalastus- ja vesiviljelytuotteiden tehokkaan jäljitettävyyden varmistamiseksi tarvittavaa kaupan pitämisen valvontaa ei ole toteutettu asetuksen (EY) N:o 1224/2009 V osaston mukaisesti. 10–50 % 5.4 YKP:n sääntöjen mahdollisten rikkomisten suhteen ei ole toteutettu asetuksen (EY) N:o 1224/2009 VI, VII ja VIII osaston mukaisia tehokkaita tarkkailu- ja tarkastustoimia eikä varmistettu järjestelmällisiä ja riittäviä täytäntöönpanon valvontatoimia. 10–50 % 5.5 Kansallisia valvontaohjelmia ei ole laadittu eikä toteutettu asetuksen (EY) N:o 1224/2009 46 artiklan mukaisesti, eikä komission tarpeen mukaan vahvistamia erityisiä valvonta- ja tarkastusohjelmia ole toteutettu mainitun asetuksen IX osaston mukaisesti. 10–50 % 5.6 Komission kanssa asetuksen (EY) N:o 1224/2009 X osaston mukaisesti tehtävää yhteistyötä, jonka tarkoituksena on helpottaa komission virkamiesten tehtävien suorittamista tarkistusten, riippumattomien tarkastusten ja tutkimusten suorittamiseen tähtäävillä tarkastuskäynneillä, on laiminlyöty. 2–50 % 5.7 Komission hyväksymiä toimenpiteitä, kuten toimintasuunnitelmia ja muita asetuksen (EY) N:o 1224/2009 XI osaston mukaisia toimenpiteitä, joilla varmistetaan, että jäsenvaltiot noudattavat YKP:n tavoitteita, ei ole pantu täytäntöön. 10–50 % 5.8 Tietojen analyysiä, varmennusta, saatavuutta ja vaihtoa koskevia asetuksen (EY) N:o 1224/2009 XII osaston mukaisia vaatimuksia ei ole noudatettu. 2–25 % 5.9 Tehokkaan saalistodistusjärjestelmän, josta säädetään myös neuvoston asetuksen (EY) N:o 1005/2008 (4) III luvussa, täytäntöönpanoa ei ole valvottu. 10–50 % 5.10 Epäillyn tai raportoidun laittoman, ilmoittamattoman ja sääntelemättömän kalastustoiminnan (LIS) osalta ei ole toteutettu tarvittavia toimenpiteitä asetuksen (EY) N:o 1005/2008 26 artiklan 3 kohdan, 39 artiklan ja 40 artiklan mukaisesti. 5–50 % Ryhmä 6: Laiminlyönnit tehokkaisiin, oikeasuhteisiin ja varoittaviin seuraamuksiin perustuvan järjestelmän käyttöönotossa 6.1 Rikkomistapauksessa lippujäsenvaltiolle ja sille jäsenvaltiolle, jonka kansalainen rikkomisesta epäilty on, sekä mahdolliselle muille jäsenvaltioille, joiden etua noudattamisen varmistamiseksi toteutettujen toimenpiteiden seuranta koskee, ei ole tehty asetuksen (EY) N:o 1224/2009 89 artiklan 4 kohdan mukaista ilmoitusta. 2–10 % 6.2 Asetuksen (EY) N:o 1224/2009 91 artiklan mukaisia välittömiä toimenpiteitä, joilla estetään vakavaa rikkomista suorittamasta tavattuja kalastusalusten päälliköitä tai muita luonnollisia henkilöitä taikka oikeushenkilöitä jatkamasta tätä toimintaa, ei ole toteutettu. 10–50 % 6.3 Perusteet YKP:n sääntöjen rikkomisen vakavan luonteen määrittelemiseksi asetuksen (EY) N:o 1005/2008 42 artiklan mukaisesti on jätetty laatimatta. 10–50 % 6.4 Ei ole varmistettu, että YKP:n sääntöjen rikkomisesta järjestelmällisesti määrätään tehokkaita seuraamuksia ja että tällaisten seuraamusten taso on riittävän tiukka ja oikeassa suhteessa rikkomisten vakavuuteen, jotta varmistetaan seuraamusten ehkäisevä vaikutus ja vähintään estetään rikkomiseen syyllistyneitä saamasta rikkomisen tuottamaa taloudellista hyötyä, kuten asetuksen (EY) N:o 1224/2009 VIII osastossa edellytetään. 10–50 % 6.5 Asetuksen (EY) N:o 1224/2009 92 artiklan mukaisen vakavien rikkomisten pisteytysjärjestelmää ei ole sovellettu kalastuslisenssin haltijan ja aluksen päällikön osalta. 10–50 % 6.6 Asetuksen (EY) N:o 1224/2009 93 artiklan mukaisen, rikkomisia koskevan kansallisen rekisterin käyttöönottoa ja asianmukaista hallinnointia ei ole varmistettu. 10–50 %

(1) Sellaisina kuin ne määritellään Euroopan meri- ja kalatalousrahastosta ja neuvoston asetusten (EY) N:o 2328/2003, (EY) N:o 861/2006, (EY) N:o 1198/2006 ja (EY) N:o 791/2007 sekä Euroopan parlamentin ja neuvoston asetuksen (EU) N:o 1255/2011 kumoamisesta 15 päivänä toukokuuta 2014 annetun Euroopan parlamentin ja neuvoston asetus (EU) N:o 508/2014 102 artiklan nojalla (EUVL L 149, 20.5.2014, s. 1).

(2) Komission asetus (EY) N:o 26/2004, annettu 30 päivänä joulukuuta 2003, yhteisön kalastuslaivastorekisteristä (EUVL L 5, 9.1.2004, s. 25).

(3) Neuvoston asetus (EY) N:o 1224/2009, annettu 20 päivänä marraskuuta 2009, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta (EUVL L 343, 22.12.2009, s. 1).

(4) Neuvoston asetus (EY) N:o 1005/2008, annettu 29 päivänä syyskuuta 2008, laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä, asetusten (ETY) N:o 2847/93, (EY) N:o 1936/2001 ja (EY) N:o 601/2004 muuttamisesta sekä asetusten (EY) N:o 1093/94 ja (EY) N:o 1447/1999 kumoamisesta (EUVL L 286, 29.10.2008, s. 1).